Chennai

Chennai, entinen Madras, on Etelä-Intian suurin kaupunki.

Ymmärrä
Chennai on suuri kaupunki kaakkois-Intiassa. Se on intialaisittain verraten vauras ja esim. Delhiin tai Mumbaihin verrattuna siisti, mutta tuloerot ovat silti huimat ja infrastruktuuri ei ole pysynyt mukana huimassa kasvussa.

Tule
Chennain lentokenttä on etelä-Intian suurin. Suomesta suoria lentoja ei ole, mutta perille pääsee esim. Lufthansalla Frankfurtin kautta. On toki mahdollista lentää muualle Intiaan ja jatkaa sieltä Chennaihin, mutta koneen vaihto Delhissä ja Mumbaissa on melkoisen vaivalloista.

Lentokentältä on n. 15 km matkaa kaupunkiin. Etukäteen maksettu kuponkitaksi maksaa n. 400-500 rupiaa keskustaan, Aviation Express heti uloskäynnin edessä on luotettava ja laadukas.

Riksalla
Kätevin ja halvin tapa liikkua on riksa eli autorickshaw, kolmipyöräinen mopotaksi. Mittari on lähinnä koriste ja kuskit pyytävät ulkomaalaisilta jopa yli kymmenkertaisia hintoja paikallisten taksaan verrattuna, joten tinkiminen on välttämätöntä ja oikea hinta kannattaa ottaa selville ja neuvotella valmiiksi ennen riksaan astumista. Ota mielummin riksat lennosta sen sijaan, että haaskaat aikaa hotellien edessä kärkkyvien konnien kanssa neuvottelemalla. Lyhyen kyydin ei pitäisi maksaa yli Rs. 50 ja sadalla pääsee jo kaupunkin halki.

Taksilla
Ehdottomasti mukavin tapa liikkua Chennaissa on kelpo ilmastoitu taksi, mutta ne pitää yleensä tilata etukäteen ainakin 30 minuuttia etukäteen, eikä iso auto pysty puikkelehtimaan takakujia pitkin yhtä ketterästi kuin riksa. Isoin firma on Fast Track, puh. +91-44-24732020, joka veloittaa Rs. 150 ensimmäiselle 5 kilometrille ja Rs. 12/km sen jälkeen.

Kävellen
Käveleminen Chennaissa tuppaa olemaan vaikeaa, Intian liikenteeseen tottumattomalle jopa tien ylitys voi käydä ylitsepääsemättömäksi. Täällä ei juurikana ole suojateitä ja mopojen, autojen, riksojen ja polkupyörien virta teillä on päättymätön. Paikalliset ylittävät teitä pujotellen kaikien näiden välissä.

Iltaisin paikalliset kokoontuvat rannalle, jossa on myyntikojuja ja perheet viettävät vapaa-aikaansa mm. lennätellen leijoja. Täällä on mukava kävellä ja seurata paikallisten elämää.

Näe

 * Chennain vanhimpia ja kunnioitetumpia temppeleitä, saattaa juontaa juurensa jopa 700-luvulle, mutta nykyinen rakennus lienee 1600-luvulta. Merkittävin erityispiirre on häikäisevän monimutkainen 36-metrinen gopuram, eli koristeellinen temppelinportti.

Osta

 * Spencer Plaza 769, Anna Salai. Jo aikoinaan brittikaudella perustettu ostoskeskus, edelleen yksi Intian suurimmista. Erinomainen paikka ostaa Intian tuliaiset, ja ravintoloita löytyy runsaasti ylemmistä kerroksista.

Syö

 * Etelä-intialaista pikaruokaa, eli masala dosa-lättyjä perunacurrylla, chai-teetä ja muuta mukavaa. Nopeaa, halpaa ja hygieenistä.

Keskihintaiset

 * Comfort Inn Marina Towers. Liikemiesten suosima hotelli. Siistit huoneet ja hyvä palvelu.

Hintavat

 * Erinomainen, hiljattain uudistettu liikemieshotelli Chennain keskustan länsipuolella, josta hyvät yhteydet kentälle ja ympäri kaupunkia. Kaksi ravintolaa, punttisali, mutta ei uima-allasta. Entinen Marriott ja tunnetaan vieläkin paikallisten kesken sillä nimellä.

Jatka matkaa

 * Andaman-saaret, 1.5 tunnin lennon päässä
 * Mamallapuram, UNESCOn maailmanperintölistalla oleva temppelikohde tunnin automatkan päässä
 * Tirumala 160 km:n päässä Chennaista on yksi maailman neljästä tärkeimmästä pyhiinvaelluspaikasta Jerusalemin, Rooman ja Mekan lisäksi. Se on temppeli, jossa käy joka päivä vähintään 100 000 pyhiinvaeltajaa.